Qirkerdişo ke dewleta tirke ya îşxalkere vizêr şan dewa Helînce ya Kobanê de kerd, Endama Koordînasyonê Kongreya Starî ya herêma Firatî Zehra Berkel û Hebûn Mela Xelil û wayîrê keyeyî Emîne Weysî ameybî qetilkerdene. Ewro seranserê Rojawanî de hêrişê dewleta tirke ame protestokerdene.
Kobanê, Til Hemîs, Til Berak, Tirbespiyê, Dêrik, Hesekê, Girkê Legê, Til Temir û Tebqa de şar vejîya kuçeyan hêrişê îşalî protesto kerdî. Çalakîyan bosterê cinîyanê ke ameyî qetilkerdene ameyî kiriştene û bale ameye antene serê hêrişê îşxalî yê dewleta tirke ke her roje vejê çimanê dinya de kurdî yenê qetilkerdene. Qiseykerdişa polîtîkaya hêrişkare ya dewleta tirke ya vera kurdan û cinîyan ameyî vîrardene û vera nê bêvenîyanê hêzanê mîyanneteweyî ameye protestokerdene. Reyna vera hêrişan mesajê xurtkerdişê têkoşînî ameyî dayene ke waştişê şehîdan bêro ca.
